{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":12,"n_cols":6,"rows_kept":12,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Prijedlog Pravilnika o državnim etalonima"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"MARKO KATIĆ","I. OSNOVNE ODREDBE,\nČlanak 1.","Budući da se na temelju Pravilnika definiraju ugovori nacionalnim umjernim laboratorijima, a koji će nužno sadržavati i definiranje troškova, potrebno je u ovaj članak dodati i tekst \"te uvjeti sufinanciranja državnog etalona\".","Nije prihvaćen","Ne prihvaća se.\nZakonom o mjeriteljstvu, člankom 17. stavkom 5. propisano je što ravnatelj ovim pravilnikom propisuje: \n\n\"uvjete za proglašenje referentnog etalona državnim etalonom, način proglašenja državnog etalona, razloge za ukidanje odluke o proglašenju državnog etalona, obvezu održavanja i uporabe državnog etalona\". \n\nHrvatski sabor kao zakonodavac je u formi ovoga Zakona odredio što ravnatelj Zavoda propisuje pravilnikom."]
[2,"Maja Vojnić Kortmiš","I. OSNOVNE ODREDBE,\nČlanak 1.","uvjeti umjesto u vjeti","Prihvaćen","Prihvaća se."]
[3,"MARKO KATIĆ","II. UVJETI I NAČIN PROGLAŠENJA DRŽAVNOG ETALONA,\nČlanak 4.","Predlaže se dodavanje sljedećeg teksta u stavak 2: \", ili potvrđen sustav kvalitete od strane EURAMET-ovog odbora za kvalitetu (EURAMET TC-Q).\", s ciljem fleksibilnijeg održavanja adekvatne razine kvalitete rada u slučaj promjene uvjeta poslovanja u budućnosti.","Prihvaćen","Prihvaćen i ugrađen u točku 2. stavka 1. članka 4."]
[4,"Maja Vojnić Kortmiš","II. UVJETI I NAČIN PROGLAŠENJA DRŽAVNOG ETALONA,\nČlanak 4.","4. ako ima stalno zaposlenog najmanje jednog djelatnika sa znanstvenim, stručnim ili ekvivalentnim znanstveno-nastavnim zvanjem i 8 godina radnog iskustva te dodatno najmanje dvoje djelatnika s diplomom sveučilišnog studija (završen preddiplomski i diplomski sveučilišni studij ili integrirani preddiplomski i diplomski sveučilišni studij) ili specijalističkog diplomskog stručnog studija, i 5 godina radnog iskustva (dalje u tekstu: ključno osoblje),","Prihvaćen","Prihvaćen u obliku:\nako ima stalno zaposlenog najmanje jednog djelatnika sa znanstvenim, stručnim ili ekvivalentnim znanstveno-nastavnim zvanjem i 8 godina radnog iskustva te dodatno najmanje dvoje djelatnika sa završenim  preddiplomskim i diplomskim sveučilišnim studijem ili integriranim preddiplomskim i diplomskmi sveučilišnim studijem ili specijalističkim diplomskim stručnim studijem, i 5 godina radnog iskustva (dalje u tekstu: ključno osoblje),"]
[5,"Maja Vojnić Kortmiš","II. UVJETI I NAČIN PROGLAŠENJA DRŽAVNOG ETALONA,\nČlanak 4.","6. ako je obavljao poslove mjeriteljstva najmanje pet (5) godina prije podnošenja zahtjeva za proglašenje referentnog etalona državnim etalonom.","Prihvaćen","Prihvaćen u obliku:\nako je obavljao poslove u području mjeriteljstva najmanje pet (5) godina prije podnošenja zahtjeva za proglašenje referentnog etalona državnim etalonom"]
[6,"Maja Vojnić Kortmiš","II. UVJETI I NAČIN PROGLAŠENJA DRŽAVNOG ETALONA,\nČlanak 6.","Da li se rješenje o proglašenju državnog etalona za razdoblje od 5 godina odnosi i na rješenja o državnim etalonima donesena prije ovoga pravilnika?","Primljeno na znanje","Ovo je pitanje, a ne komentar.\nOdgovor je: \"NE\"."]
[7,"MARKO KATIĆ","IV. OBVEZA ODRŽAVANJA I UPORABE DRŽAVNOG ETALONA,\nČlanak 12.","Predlaže se dodavanje sljedećeg teksta u stavku 2, a u vezi s prethodnim prijedlogom vezanim uz Čl. 1:\n\"- način i uvjete sufinanciranja osiguranja sljedivosti (umjeravanja) državnih etalona, članarina u međunarodnim mjeriteljskim organizacijama, sudjelovanja u međunarodnim stručnim tehničkim odborima i međulaboratorijskim usporedbama, te ostalih troškova povezanih s razvojem, održavanjem i uporabom državnog etalona.\"","Nije prihvaćen","Ne prihvaća se.\nSufinanciranje državnih etalona propisano je člankom 46. Zakona o mjeriteljstvu:\n\n\"Sufinanciranje državnih etalona\" - Članak 46.\nZavod u skladu sa svojim godišnjim planom financiranja, godišnjim planom uporabe državnog \netalona i godišnjim ugovorom s nacionalnim umjernim laboratorijem sufinancira održavanje sljedivosti državnog etalona, sudjelovanje nacionalnoga umjernog laboratorija s državnim etalonom u nacionalnim ili međunarodnim usporedbenim mjerenjima te održavanje propisanih uvjeta za proglašenje državnog etalona, kao i plaće za rad djelatnika koji obavljaju ove poslove.“\n\nPrema odluci zakonodavca, temelj financiranja i sufinanciranja je proračun DZM-a odnosno jednogodišnji ugovor koji se sklapa u skladu s Proračunom DZM-a."]
[8,"MARKO KATIĆ","IV. OBVEZA ODRŽAVANJA I UPORABE DRŽAVNOG ETALONA,\nČlanak 12.","Ugovor umjesto Ugovorom","Prihvaćen","Prihvaća se."]
[9,"Maja Vojnić Kortmiš","V. NADZOR OBAVLJANJA POSLOVA U SVEZI S DRŽAVNIM ETALONIM,\nČlanak 14.","Ako Zavod, nadzorom ili na neki drugi način, utvrdi da nacionalni umjerni laboratorij ne pohranjuje, čuva, upotrebljava i razvija državni etalon i opremu Zavoda koja mu je stavljena na raspolaganje u skladu sa Zakonom o mjeriteljstvu, ovim Pravilnikom i ugovorom, jednostrano će raskinuti ugovor o državnom etalonu .","Nije prihvaćen","Nije prihvaćen – nadzor se podrazumijeva odnosno proizlazi iz samog naziva Glave V: NADZOR OBAVLJANJA POSLOVA U VEZI S DRŽAVNIM ETALONIMA."]